**Zmluva č. 72/2021 o poskytnutí dotácie   
z rozpočtu Obce Hrubý Šúr v roku 2022**

**Poskytovateľ:** Obec Hrubý Šúr

Adresa sídla: Hrubý Šúr č. 205, 903 01

Štatutárny zástupca: Ing. Adrián Takács, starosta obce

Bankové spojenie: UniCredit Bank Czech Republic and Slovakia, a.s.

IBAN: SK20 1111 0000 0066 0249 7007

IČO: 00305987

DIČ: 2021006658

(ďalej iba „poskytovateľ“)

**a**

**Príjemca:** SZMCS-ZSMN, 11.skautský zbor SZent Imre, Kostolná pri Dunaji – Hrubý Šúr,

– 11.sz. Szent Imre cserkészcsapat, Egyházfa - Hegysúr

Právna forma: Združenie

Adresa sídla OJ: 903 01 Hrubý Šúr č. 205

Osoba oprávnená konať

v mene OJ: Ing. Tibor Szakáll

IČO: 176418960010

(ďalej iba „príjemca“)

uzavreli v zmysle § 51 zákona č. 40/1964 Zb. Občianskeho zákonníka v znení neskorších predpisov v nadväznosti na ustanovenia § 7 ods. 4 zákona č. 583/2004 Z. z. o rozpočtových pravidlách územnej samosprávy o zmene a doplnení niektorých zákonov v znení neskorších predpisov a Všeobecne záväzného nariadenia č. 8/2019, ktorým sa určujú podmienky poskytovania dotácií z rozpočtu obce Hrubý Šúr túto zmluvu za nasledovných podmienok:

**I.**

**Predmet zmluvy**

1. Obec Hrubý Šúr v zmysle Uznesenia OZ č. 216-OZ/2021 zo dňa 13.12. 2021 poskytuje príjemcovi dotáciu vo výške  600,00 Eur, slovom šesťsto Eur.

2. Dotácia poskytnutá podľa odseku 1 tohto článku bude použitá na náklady spojené s realizáciou projektu „Podpora rozvoja, ochrany a obnovy duchových a kultúrnych hodnôt“ – pomôcky s vykonávaním skautingu, resp. výbava do tábora. Dotácia je určená na nákup stanu pre skautský zbor. Dotácia nemôže byť použitá na nákup alkoholu, tabakových výrobkov, odmeny štatutárom ani na mzdové náklady.

3. Príjemca vyhlasuje, že dotáciu uvedenú v ods. 1 tohto článku prijíma.

**II.**

**Práva a povinnosti zmluvných strán**

1. Dotácia bude poskytnutá bezhotovostným prevodom z účtu obce na účet príjemcu na základe tejto zmluvy nasledovne:

- do 30.04. 2022 600,00 Eur,

.

2. Príjemca sa zaväzuje použiť poskytnutú dotáciu na účel uvedený v tejto zmluve.

3. Príjemca sa zaväzuje, že pri informovaní masmédií o svojej činnosti, na ktorú bola poskytnutá dotácia a pri spoločenských akciách konaných v súvislosti s touto činnosťou alebo inej jej propagácii (napr. tlač materiálov, pozvánok a pod.) výslovne uvedie, že bola financovaná z dotácie obce.

4. Obec si vyhradzuje právo kontroly použitia pridelených finančných prostriedkov.

5. Príjemca je povinný finančnú dotáciu vyčerpať do 31.12. 2022.

6. Príjemca je povinný poskytnutú dotáciu zúčtovať. Za akcie, ktoré sa uskutočnia do 30.11. kalendárneho roka treba vyúčtovať do 15.12. príslušného roka a za akcie, ktoré sa uskutočnia do 31.12 kalendárneho roka vyúčtovať do 15.01. nasledujúceho kalendárneho roka.

7. Príjemca, ktorý nepredloží zúčtovanie dotácie alebo použije túto dotáciu na iný účel ako je v tejto zmluve stanovené, je povinný dotáciu vrátiť na účet obce najneskôr do 15 dní po termíne stanovenom v zmluve na zúčtovanie. Nevyčerpané finančné prostriedky z poskytnutej dotácie vráti do rozpočtu obce súčasne s vyúčtovaním dotácie.

8. V prípade, že z akcií uskutočnených v decembri príslušného roka vznikne preplatok dotácie, tento je potrebné vrátiť do pokladne obecného úradu do 5.1. nasledujúceho roka.

**III.**

**Záverečné ustanovenia**

1. Zmluva je vyhotovená v dvoch rovnopisoch, z ktorých jeden dostane poskytovateľ a jeden príjemca dotácie.

2. Zmluvu je možné zmeniť len po vzájomnej dohode oboch zmluvných strán, a to formou písomných dodatkov.

3. Zmluvné strany si zmluvu prečítali, porozumeli jej obsahu a prehlasujú, že nebola uzatvorená v tiesni, ani za nevýhodných podmienok a na znak súhlasu ju vo vlastnom mene podpisujú.

4. Zmluva nadobúda platnosť dňom jej podpísania zmluvnými stranami a účinnosť dňom nasledujúcim po dni jej zverejnenia.

V Hrubom Šúre, dňa 21.12. 2021

Za obec Za príjemcu

......................................... ..........................................

Ing. Adrián Takács Ing. Tibor Szakáll

starosta obce osoba oprávnená konať v mene

organizačnej jednotky